Nuusbrief - 1 September 2019 - Die Gereformeerde Kerk Bloemfontein-Noord
Die Sakrament van die Heilige Doop word vanoggend bedien aan Anel van der Bijl, Verbonds-dogtertjie van oudl Tian en diak Petro van der Bijl van Arezzo 5. Ons wens hulle van harte geluk en ons bede is dat Anel mag opgroei in die vrese van die Here se naam en dat Tian en Petro die krag en genade sal ontvang om dié dure Doopbelofte tot die eer van die Here te kan nakom.
Tian se ouers het vanaf Nederland gekom, sy suster Marli vanaf Australië, Petro se moeder vanaf Potchefstroom, Tian se ouma vanaf Bredasdorp en ander familie vanaf Pretoria en ander plekke!
Tian en Petro nooi almal uit om na die diens 'n teegeselligheid in die kerksaal by te woon.
1Luister, so sê die Here wat jou geskep het, Jakob, wat jou gevorm het, Israel: Moenie bang wees nie, Ek verlos jou, Ek het jou op jou naam geroep, jy is Myne.
Die kollektes onder die erediens word soos altyd opgeneem vir die Diakonie se Kas van Barmhartigheid terwyl die deurkollektes bestem is vir die Trans-Oranje Instituut vir Buitengewone Onderwys. Hierdie kollektes is bedoel vir die ondersteuning van kinders met spesiale onderwysbehoeftes by vyf skole.
Die betrokke skole is Trans-Oranjeskool vir Dowes, Sonitusskool vir Gehoorgestremdes, Prinshofskool vir Gesiggestremdes, Transvalia-skool vir Epilepsie en Leergestremdheid en die Hoërskool Martie du Plessis van Bloemfontein vir Serebraalgestremdes.
Onderwys by hierdie skole is duur onderwys en die TOIBO help die kinders met skoolfondse, koshuisfooie, vervoer-koste, voedsel, klerasie, toiletware, skryfbehoeftes en spesiale toerusting. (Lees ook vandag se "Gedagte vir die week").
Volgende Sondag sal die deurkollektes afgesonder word vir die Pres Kruger Kinderhuis te Reddersburg.
Dit is vandag die beurt van wyk Universitas 2 om tee te bedien. Die betrokke wyksouderling is oudl Tian van der Bijl en soos op die eerste bladsy genoem, nooi hulle ons almal uit om saam met hulle fees te vier na die Doopplegtigheid!
Volgende Sondag is dit die laaste teedrinksessie van die derde kwartaal en dan is dit die verantwoordelikheid van wyk Waverleyweg (oudl Wikus du Plessis). Die teebediening neem weer op Sondag 6 Oktober 2019 'n aanvang wanneer dit die beurt van wyk Bartmanstraat (oudl Louwrens de Beer) is.
Volgende Sondag word die Voorbereidingsiens met die oog op die viering van die Sakrament van die Heilige Nagmaal gehou. Na die Nagmaalsdiens op 15 September, word die gebruiklike en baie aangename Gemeente-ete in die Kerksaal bedien.
Die koste beloop R40 vir volwassene en Hoërskooljongmense en R20 vir Laerskoolkinders. Kleuters eet gratis.
Alles word voorsien behalwe drinkgoed waarvoor elkeen vir hom/haarself moet sorg asseblief. Teken asseblief u naam op die BLOU vorm aan indien u die geselligheid wil bywoon. Die geld kan voor die tyd in die Kassie gemerk "Sustersbydrae" geplaas word met duidelike verwysing na die ete of dit kan tydens die ete betaal word.
In verlede Sondag se Nuusbrief het die lidmate wat op 25, 26 en 27 Augustus verjaar, se name op "onverstaanbare" wyse uitgeval. Ons vra nederrig verskoning daarvoor. Ons wens daarom die volgende lidmate 'n week later nog net so hartlik geluk! Seënwense!
Steph-Mari Swanepoel – 073 584 7700
Sr Taryn Webster – 072 504 2518
Sr Jana van Heerden – 082 977 2412
Frik Janse van Rensburg jnr – 083 411 3973
Br Tobie Myburg – 051 436 9807
Sr Trudie Venter – 079 989 9833
Kaylyn Blair – 084 575 5015
Br Izak Boshoff – 051 436 4517
Sr Michelle Coetzee – 083 743 8137
Sr Hannelie Klopper – 082 377 6602
Sr Anita du Plessis – 051 436 0425
Sr Gerda Kirstein – 083 469 1620
Rian Swanepoel – 073 584 7700
Br Fanie le Roux – 083 344 5045
Br Renier Strydom – 051 446 2830
Die gesin du Toit (Zander, Anelia en Juan Zander) het nog nie hul glase wat deur 'n anonieme lidmaat geskenk is, geneem nie. Dit is in die voorportaal be-skikbaar. Neem dit asseblief!
LENTETEE BY GK BLOEMPARK
Die GK Bloempark hou op 14 September 2019 om 10:00 'n Dames Lentetee waar Du Preez Stoltz gaan optree. Koste beloop R75 wat 'n ligte middagete insluit. Kaartjies kan verkry word by Orle 084 555 3045.
Ds GM (Marnix) Boersema
van Graaf Reinet na Reitz
Prop JC (JC) Potgieter na
Reformed Church Tswane
Sr Lilene du Plooy van Rosseaustraat 7 wat 'n heupvervangingsoperasie ondergaan het. Sterkte aan haar en oudl Basie.
Sr Martie van der Linde van Cussonia 1 wat aansterk nadat haar een nier verwyder is. Dit gaan nog nie baie goed met haar nie en ons dra haar, sr Lilene en oudl Basie op aan die Genadetroon van ons Hemelse Vader dat Hy hulle en ander beproefdes deur die werking van die Heilige Gees elke dag naby sal wees!